Diari Oficial de la Generalitat Valenciana


Sumari del DOGV 4248, del 14-05-2002 (2002/4781)

Notificació a Muebles y Equipamientos, SL. Expedient número V-123/2001.
-----------------------------------------------------------------------

### Dades del document

Número de DOGV
:   4248

Data del DOGV
:   14-05-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/4781


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Muebles y Equipamientos, SL. Expedient número V-123/2001. [2002/M4781]
  
Edicte de la Junta Arbitral de Transports de València, sobre la notificació de laude arbitral a l'empresa Muebles y Equipamientos, SL. Expedient V-123/2001.
  
El senyor Ramón Escrig Moreno, president de la Junta Arbitral de Transports de València:
  
D'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber a Muebles y Equipamientos, SL, de Massalfassar (València), que s'ha dictat laude en l'expedient anteriorment referenciat com a conseqüència del procediment seguit en aquest i que no ha pogut ser comunicat per absència, parador ignorat, caducat o refusat.
  
El text del laude és el següent:
  
Tribunal: president: Ramón Escrig Moreno. Vocals: José Mª Aparisi Torres, Francisco J. López Llorens, excusa l'assistència. Vocal. Secretària vocal: Gumersinda Sánchez Ruiz. Parts: reclamant: Nagar-Transports, SL, representada per Josefa Navarro López. Reclamat: Muebles y Equipamientos, SL, no compareix. València, 15 de gener de 2002, a les 17.15 hores, es constitueix la Junta Arbitral de Transports pels membres expressats al marge i amb l'assistència de la part reclamant per a resoldre l'expedient V-123/2001, i es procedeix a la realització de la vista oral respecte de la reclamació següent: impagament de ports.
  
Iniciada la vista oral pel president es procedeix a comprovar la identitat de la part reclamant, i la qualitat amb què intervé, i es comprova, a més, la correcta notificació de la reclamació i la citació a la vista de la part demandada.
  
Seguidament es concedeix la paraula al reclamant, que es ratifica en allò que s'ha exposat en la seua reclamació, la deixa basada en els següents:
  
Antecedents de fet
  
1. Com a conseqüència de les relacions comercials entre les parts, per part de la meua representada es van realitzar diversos ports per a la hui demandada durant els mesos de maig i juny de 2001 la factura dels quals és d'un import de 314.360 pessetes (1.889,34 euros).
  
2. Realitzades les oportunes gestions per al cobrament del dit deute, no ha sigut possible el seu pagament a pesar del temps transcorregut, per la qual cosa sol·licita que es dicte laude pel qual es condemna la demandada al pagament del deute reclamat per l'import expressat anteriorment de 314.360 pessetes (1.889,34 euros).
  
Són d'aplicació els següents
  
Fonaments jurídics
  
I. La competència territorial de la Junta està determinada en l'article 7.2 del Reglament de la LOTT (RD 1.211/1990), i la submissió a aquesta queda establida en l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/87, de 30 de juliol, d'Ordenació dels Transports Terrestres que diu: «es presumirà que existeix el referit acord de sotmetiment a l'arbitratge de les juntes sempre que la quantia de la controvèrsia no supere de 500.000 pessetes i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o s'hauria d'haver iniciat la realització del servei o activitat contractat.»
  
Consta en l'expedient la notificació i la citació de la demandada per mitjà del servei de Correus, sense que hi haja hagut manifestació en contra.
  
II. A través de les declaracions efectuades pel reclamant en l'acte de la vista, ha quedat acreditada la realització dels transports per compte de la reclamada, sense que sobre el seu compliment existisca cap objecció, segons es desprén de la documentació presentada amb la demanda i en l'acte de la vista oral. Tot això es dedueix dels fets davant de la falta de compareixença de la reclamada.
  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la junta, per unanimitat dels seus membres, dicta el següent laude:
  
Estimar la demanda interposada per Nagar-Transport, SL, contra Muebles y Equipamientos, SL, per haver quedat acreditat durant la vista l'execució dels transports i reconegut el seu dret al cobrament de la quantitat reclamada de 314.360 pessetes (1.889,34 euros), Per tant, Muebles y Equipamientos, SL haurà d'abonar a Nagar-Transport, SL, la quantitat de tres-centes catorze mil tres-centes seixanta pessetes (314.360 PTA/1.889,34 euros).
  
Aquest laude serà executiu si dins del termini de 10 dies, comptador a partir del següent a la recepció d'aquest, no és complit per la mercantil reclamada.
  
Contra aquesta decisió, es pot interposar únicament recurs d'anul·lació davant de l'Audiència Provincial, que s'haurà de presentar dins dels 10 dies següents al de la notificació del laude, o d'aclariment, dins dels cinc dies següents al de la notificació d'aquest.
  
Contra el laude arbitral ferm només es pot interposar demanda de revisió, de conformitat amb el que estableix la legislació processal per a les sentències processals ferms.
  
I perquè així conste, firmen el present laude els membres del tribunal expressats al marge, al lloc i en la data indicats.
  
Els dits terminis de recursos continguts en el laude transcrit seran computables a partir del dia següent a la publicació del present edicte en aquest Diari Oficial de la Generalitat Valenciana.